VIRON PASTORIT AREENALLA
Hei! Olen Healing Rooms Viron toimitusjohtaja Anton Tuul.
Tänäänkin seurassani on -
pastori Eenok Palm Haapsalun baptistiseurakunnasta.
Hei! - Jatkamme tänään aiheesta -
miten parantua Jumalan avulla ja miten pysyä terveenä.
Olen huomannut uskovien ja itsenikin -
tekevän joskus jotain sellaista, -
mikä tekee tyhjäksi Jumalan sanan työn ja voiman.
Käyttäydymme uskovina joskus niin, -
että yhtenä hetkenä julistamme Jumalan sanaa -
elämässämme ja tilanteissa, joihin kaipaamme ratkaisua, -
läheisillemme, maallemme ja sen johtajien elämään.
Toteutamme Jumalan sanan periaatteita.
Ja sitten teemme ne tyhjäksi omilla sanoillamme.
Joskus sanoissa on esimerkiksi epäuskoa, kritiikkiä, sarkasmia.
Näillä sanoilla nollaamme Jumalan sanan, -
jota olemme puhuneet.
Minulla on käytännön neuvo meille kaikille.
Annan sen niin itselleni kuin TV7:n katsojillekin.
Älä koskaan sijoita sanaa "mutta" väärään kohtaan.
Selitän, mitä tarkoitan.
Avaat Jumalan sanan esimerkiksi kohdasta Jesaja 53 -
ja luet, mitä profeetta kertoo meille Jeesuksesta.
Luet kohdan ja toteat sitten että tosi on.
Sanan mukaan paranen Jeesuksen haavojen kautta.
Selkäni on kuitenkin kipeä ja kaulan vaivaa, -
on jotain muuta vikaa tai tiukkaa rahallisesti.
Me siis elämme Jumalan sanaa todeksi, -
ja samalla hetkellä teemme sen tyhjäksi: -
sanomme, että Sana sanoo niin, mutta minun asiani ovat näin.
Suosittelen, että sen sijaan otamme Jumalan sanan, -
katsomme tilannetta, johon kaipaamme muutosta, -
ja sanomme: "Joskus on vaikeaa, rahan kanssa tekee tiukkaa -
tai selkä vaivaa, mutta Jumala sanoo sanassaan, -
että Jeesuksen kautta olen parantunut."
Tärkeä ero on siinä, mihin sijoitamme "mutta"-sanan.
Jeesus suree, kun puheessamme on epäuskoa.
Epäuskoisen puheen torjumiseksi meidän täytyy tuntea Raamattu.
Tuntea Sana syvällisesti ja pyytää Pyhän Hengen ilmoitusta siitä.
Jumala on henki. Jotta voimme oppia tuntemaan Hänet, -
tarvitsemme Hänestä ilmoituksen omassa hengessämme.
Jumalan sanan pitäminen omassa mielessä on tarpeen.
Elämäntilanteet voivat vaikeutua, -
jolloin uskoamme koetellaan.
Jos tietomme eivät muutu, "mutta"-sanan sanoo helposti.
Ulkomaailma tukee sitä. Esimerkiksi Murphyn laissa -
se menee ohi. Aiheutettuaan ensin vahinkoa.
Ja jos se oli huono juttu, se toistuu.
Saatamme ensiksi arvioida tilannetta, -
miten selvisimme siitä, mutta kun vahinko selviää -
ja se alkaa toistumaan, uskomme alkaa huveta.
Kysymys on siinä, mihin keskitymme.
Keskitymmekö ongelmaan -
vai Jumalaan, Hänen sanaansa ja Pyhän Hengen johdatukseen?
Mietitään apostoli Paavalia, -
joka kirjoitti valtaosan Uuden Testamentin kirjoista.
Hän oli saanut rabbeilta parhaan mahdollisen koulutuksen.
Hänellä oli hyvät tiedot Vanhasta Testamentista.
Hän tiesi siitä kaiken mahdollisen.
Se, mitä tapahtui Damaskoksen tiellä, -
muutti Paavalin elämän.
Sen jälkeen Paavali sanoo jotain tärkeää.
Kohdattuaan Jeesuksen Damaskoksen tiellä -
Paavali lähti pitkäksi aikaa Arabian autiomaahan.
Hän oli siellä yksinäisyydessä, -
ja silti Pyhän Hengen ilmoittaman Jeesukselta saadun tiedon kanssa.
Paavali ei oppinut evankeliumia ihmisiltä, vaan ilmoituksesta.
Gal. 1:11-12 Paavali sanoo, -
ettei evankeliumi, jota hän julistaa, ole ihmisten mukaista, -
sillä hän ei ole saanut tai oppinut sitä ihmisiltä, -
vaan Jeesus Kristus on ilmoittanut sen hänelle.
1. Kor. 11:23 Paavali sanoo, -
että on saanut Herralta sen, mitä on muille kertonut.
Näiden kohtien perusteella voimme väittää, että se tieto, -
mitä Paavali kirjoissaan antaa, ei ollut peräisin rabbeilta.
Se oli ilmoitustietoa, jota hän sai erämaassa ja myöhemmin.
Eli tieto tuli Jeesukselta Pyhän Hengen kautta.
Olet opiskellut raamattukoulussa Moskovassa ja Virossa.
Minä olen opiskellut Tartossa.
En halua millään tavalla vähätellä teologisia opintoja, -
ne ovat tärkeitä ja arvostan omia vuosiani raamattukoulussa.
Kun pohdin Paavalin sanoja, -
mietin kumpi on tärkeämpi vai ovatko ne vastakohtia: -
Jumalan sanasta lukemalla saatu tieto -
ja rukouksessa saatu ilmoitustieto. Mitä mieltä olet?
Minusta ne täydentävät toisiaan.
Filippiläiskirjeessä Paavali sanoo selvästi, -
että lukee kaiken muun tappioksi -
Kristuksen tuntemisen rinnalla.
Paavali siis arvostaa sitä, se on kuin perustus.
Rakentaminen sille tapahtuu Pyhän Hengen johdolla.
Sillä on oma osa, -
mutta se ei kata tai selitä kaikkea.
Muistan edelleen mitä yliopiston opettajani sanoi.
Sitä, mitä täällä opitte, voi verrata kahteen ruutuun, -
jotka ovat osittain päällekkäin. Ne muodostavat alueen, -
jonka ruutujen nurkat kattavat.
Tämä on se, mitä opimme. Tietynlainen systeemi, -
jonka omaksumme, ja oppimamme taidot.
Käytännön elämä käy yhteen oppimamme kanssa vain osittain.
Silloin tarvitaan sitä, mitä saamme Jumalalta.
Silloin kuva tulee täydelliseksi.
Palataan takaisin jumalalliseen terveyteen.
En usko Jumalan tahtovan, -
että sukkuloimme sairauden ja terveyden välillä, -
vaan että olemme terveitä Hänessä niin hengessä kuin ruumiissakin.
Johannes, Jeesuksen opetuslapsi, kirjoittaa sen todistukseksi -
3. Joh. 1:2 näin: "Rakkaani, minä toivotan sinulle, -
että kaikessa menestyt ja pysyt terveenä, -
niinkuin sielusikin menestyy."
Tästä näemme, että hengellisen ja fyysisen välillä on yhteys.
Sairauksien kanssa kamppailu -
on joskus kuin vuoristorataa, emmekä tiedä mitä tapahtuu, -
missä Jeesuksen lupaukset ovat.
Haluan painottaa tässä yhtä oleellista asiaa.
Sielunvihollisella, saatanalla, on tiettyjä voimia.
Hänellä ei kuitenkaan ole lupaa tehdä meitä sairaiksi.
Hyvän esimerkki voisi olla vaikka nuori mies.
Hän on alaikäinen eikä hänellä ole ajokorttia.
Hän osaa kuitenkin ajaa hyvin isänsä autolla.
Hän osaa ajaa, mutta hänellä ei ole lupaa tehdä niin.
Saatana kylvää sisimpäämme epäuskoa.
Hänellä ei kuitenkaan ole lupaa aiheuttaa meille sairauksia.
Jeesuksen ristinkuolema vei saatanalta sen oikeuden.
Jeesus murskasi pahuuden voimat.
Saatanalla ei samaa valtaa kuin ennen ristinkuolemaa.
Saatanan status muuttui, hänellä ei ole valtaa uskoviin.
Raamatun mukaan Jeesus häpäisi vihollisen julkisesti, -
kun Hän kulki voitonmarssia vihollisen joukkojen edessä.
Tämä tapahtui hengen maailmassa, kun Jeesus oli kuollut.
Tämä on edelleen voimassa ja meidänkin saatavillamme.
Uskovina meidän tulee ensinnäkin alistua Jumalalle.
Alistua Hänen suunnitelmaansa ja vastustaa saatanaa.
Vastustaminen on aktiivista tekemistä.
Se tarkoittaa kolmea asiaa: kieltäydymme, hylkäämme -
ja nuhtelemme saatanaa. Voin kieltäytyä vaikka niin, -
että tulen kylään ja tarjoat minulle klimppisoppaa.
En pidä siitä, mutta en sano sitä sinulle.
Kieltäydyn kohteliaasti sopasta.
Näin tulee toimia, kun saatana tulee kavaline juonineen.
Kieltäydyn siitä, mitä hän tarjoaa.
Toiseksi täytyy hylätä väärä ajattelutapa -
ja hylätä saatanan valheet. Niin Jeesus voitti saatanan, -
kun hän kieltäytyi autiomaassa kaikesta siitä, -
mitä saatana tarjosi Hänelle.
Kolmanneksi meidän täytyy nuhdella saatanaa, kuten Jeesus.
Nämä kolme ovat äärimmäisen tärkeitä -
jumalallisessa paranemisessa.
Uskon, että jokaisella on tästä konkreettisia esimerkkejä.
Vastustamisesta minulle tulee mieleen se, -
kun kävimme konferenssissa yhdessä.
Sinulla oli silloin yskä.
Kun kohtasimme ihmiset, jotka ottivat meidät vastaan, -
yksi heistä sanoi tervehtimisen jälkeen "en ota vastaan".
Eli heti havaitessaan sinun yskivän ja aivastavan -
hän sanoi, ettei ota vastaan. Meidän ei pidäkään -
suostua kaikkeen, mihin saatana haluaa meitä viedä.
On paikkoja, joissa Jumala sanoo missä tie menee, -
ja siellä tottelemme Häntä, emmekä kulje saatanan hihnassa.
Meidän tuleekin ennen kaikkea omaksua vastustava asenne.
Vastustamme häntä sanomalla peräänny, saatana, -
en kuuntele neuvojasi. Eli siis oma asenne ja selkeä vastustus.
Jos meidät konferenssissa vastaanottanut henkilö -
olisikin alkanut voivottelemaan tai valittamaan yskääni, -
hän olisi varmaankin sairastunut.
Valittaminen tai voivottelu ei ole vastustamista, -
kuten "voi, kun päätäni särkee" ja "taitaa olla flunssa tulossa".
Tällainen suhtautuminen on eduksi saatanalle.
Saatana ei pakene valitustamme vaan sitä, kun häntä nuhdellaan.
Saatana pakenee, kun vastustamme häntä Jumalan sanalla, -
kuten Jeesus teki.
Saatana ei halua kuulla sydämen uskon sanoja.
Kun tukeudumme Sanaan, "kirjoitettu on" -
on terävin kaksiteräinen miekka. - Aivan!
Jeesus käytti Vanhan Testamentin aarteita.
Vanha Testamentti on Uutta Testamenttia pidempi, -
niin sivumäärältään kuin kirjojenkin määrältä.
Jeesus löytää suhteellisen suuresta joukosta, -
noin tuhannen sivun joukosta, juuri ne kolme oikeaa sanaa.
Pyhän Hengen selkeä johdatus auttaa kohtaamaan tilanteen -
ja ymmärtämään, että kyse on henkivallasta, -
ja tietämään oikeat sanat.
Saatana vaihtoi aiheitta heti, kun Jeesus lausui oikeat sanat.
Saatana ei voinut jatkaa.
Olen nähnyt ja kokenut, että kun otan Jumalan sanan -
ja todella uskon siihen, se ei ole vain kirjoitettu sana, -
vaan Jumalan rakkauskirje minulle.
Jumalan paras anti minulle.
Otan sen ja vastustan saatanaa kirjoitetun Sanan kanssa.
Haluan sanoa ihan jokaiselle, -
että ota Jumalan sana ja tukeudu siihen.
Kun saatana hyökkää, sano "kirjoitettu on" -
ja tee kuten kirjoitettu on. Kirjoitettu sana on tosi, -
taipumaton, vastustamaton, muuttumaton, uskollinen, -
siihen voi tukeutua ja siitä voi riippua.
Se toteutuu, kun tukeudut siihen. Jumalan sanaa ei voi muuttaa.
Ihmiset ovat yrittäneet, mutta Jumalan sana voittaa.
Meitä ympäröivät olosuhteet ovat näkyvä todellisuus.
Tärkeämpi on Jumalalta tuleva näkymätön todellisuus.
Siksi tahdon rohkaista kaikkia katsojia: -
katso valtaa ja auktoriteettia, joka sinulle on annettu Sanassa.
Sanaa korkeampaa voimaa ei ole olemassa.
Tallenna Sanaa sisimpääsi.
Vanhassa Testamentissa kehotetaan toistuvasti -
ajattelemaan Sanaa missä ikinä olemmekaan, -
jotta Sana on olemassa meidän hengessämme.
Jos luemme muutaman luvun tai psalmin, -
emme tunne Jumalan koko sanaa. On luettava koko Raamattu, -
useamman kerran. On tärkeää, että Sana tallettuu henkeen.
Kun sitten on tilanne, jossa "kirjoitettu on" on tarpeen, -
silloin ei tarvitse alkaa etsiä jostain Raamattua.
Joskus se on tarpeen. Mutta kun se on sisimmässäsi, -
Pyhä Henki voi tuoda sen esille ja voit sanoa "kirjoitettu on".
Jeesus sanoi, että Johannes Kastajasta tähän asti -
pyritään taivasten valtakuntaan. Tosissaan olevat saavat sen.
En koskaan oikein ymmärtänyt tätä.
Jumalan valtakunnassahan on totuus ja rauha Pyhässä Hengessä.
Jeesus tarkoitti, että ennen taivasten valtakuntaa -
halutaan palavasti kaikki se, mitä Jumalalla on antaa.
Aivan, uurastetaan sen eteen. Jeesus ohjaa ahtaasta portista.
Monet yrittävät, mutta eivät jaksa.
Sen eteen täytyy tehdä töitä. Se ei tule niin, -
että vain istumme ja odotamme.
Ajatuksena voi olla myös se, -
että kun pyrimme Jumalan luo ja tukeudumme Sanaan, -
meidän pitäisi olla Sanalla ladattuja konekivääreitä.
Kun tulee saatana tai tilanne, josta emme pidä, -
ei ole aikaa etsiä mitä sana merkitsee tai mistä jae löytyy.
Jumalan sanan tulee olla ja elää meissä.
Silloin voimme tulittaa kunnolla ja vastustaa sielunvihollista.
Häviämme taistelun, jollemme tunne Jumalan sanaa.
Saatamme voittaa sodan, mutta hävitä taisteluita.
En usko, että Jumala on kutsunut meitä häviämään, -
vaan voittamaan taisteluita. Meistä itsestämme riippuu, -
miten menestymme taistelussa.
Jokainen rukous puolestaan ei vapauta sairauksista.
Jaakob 5:15 sanoo selvästi, -
että uskon rukous parantaa sairaan.
Rukouksissamme täytyy olla uskoa yliluonnolliseen Jumalaan.
Käsityksemme uskosta täytyy tukeutua Jumalan sanaan.
Uskon rukouksessa konkreettisessa maailmassa -
täytyy ymmärtää, mitä Jumalan Sana sanoo siitä.
Jos minulla olisi sydänvaivoja, miettisin mitä tekisin.
Valitsenko sattumanvaraisesti, mille erikoislääkärille menen?
En koskaan tee niin, vaan menen sairaanhoitajan luo.
Elämässämmekin on erilaisia tilanteita, -
jolloin täytyy tuntea Jumalan sana tarkasti.
Kun tunnemme Sanaa, Pyhä Henki voi muistuttaa meitä siitä -
ja voimme tukeutua tilanteissa Jumalan sanaan.
Usko ei ole mystistä. Se tulee Jumalan sanan kuulemisesta.
Tässä on kuten Jeesus sanoi: -
hyvä ihminen tuo varastostaan mitä siellä on, -
mikä on hyvää ja tarpeellista konkreettisessa tilanteessa.
Hyvä ihminen tallettaa kaiken sisälleen -
ja tilanteen tullessa hänellä on siihen sopiva sana.
Mielestäni hengellisessä sodankäynnissä -
sekä arjen todellisuudessa ja taisteluissa on oleellista -
elää ja kulkea hengessä ja elää Jumalan hengen johtamana.
Paavali sanoo 1. Kor. 2:14, -
että maallinen ihminen, -
joka ei ajattele Jumalan sanan mukaisesti vaan lihallisesti, -
ei ota vastaan mitään, mikä on Jumalan hengestä, -
sillä se on hänelle hulluutta eikä hän voi ymmärtää sitä, -
sillä se on ymmärrettävä hengellisesti.
Kun tulimme maan päälle, -
emme ymmärtäneet ihmisen syntiinlankeemusta.
Aadamia ei luotu maalliseksi, hän oli luonteeltaan hengellinen.
Hänet oli luotu ymmärtämään Jumalaa.
Jumala loi hänet yliluonnolliseen yhteyteen ja suhteeseen kanssaan.
Jumala antoi Kristuksessa uuden mallin.
Aadam oli ensimmäinen malli, Kristus on toinen Aadam.
Ja Kristuksessa meidät kaikki on luotu -
uusiksi, yliluonnollisiksi luomuksiksi.
Jumala haluaa meidän elävän yliluonnollista todellisuutta, -
ymmärtävän sitä ja pitävän sitä tätä maailmaa todellisempana.
Siksi Jumala kutsui meidät.
Kun otat nämä käsittelemämme periaatteet -
ja sovellat niitä elämässäsi, -
koet yliluonnollisen todellisuuden, -
johon Jumala on henkensä kanssa kutsunut sinut elämään.
Olen iloinen, kun olit tänään kanssani, Eenok, -
ja voimme pyytää katsojille Jumalan parhaimpia anteja, -
jotta Jumalan valtakunta näkyisi siellä, missä kuljemme.
Jumalan valtakunta on siellä missä mekin, -
sinä pastorina eri paikoissa, minä Healing Roomsin työssä.
Haluamme viedä Jumalan valtakuntaa sinne, missä olemme ja kuljemme.
Rukoiletko vielä lyhyesti katsojien puolesta.
Kiitos Taivaan Isä, että lähetit tänne poikasi, -
joka muutti perusteellisesti maailman tilanteen -
ja toi valon ja tilaisuuden kulkea lapsinasi -
ja selvitä voittajana kohtaamisista saatanan kanssa.
Kiitos, että voimme kulkea ja elää hengessä. Aamen.
Suomennos: Maria Peltokangas